Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: készítsen és adjon le a társaságról az 1991. évi XLIX. törvény (Cstv.) 31. § (1) bekezdésének a) pontjában
Paragraph Index: 1879

a) A természetes egység vizsgálata körében abból indult ki, hogy a cselekmény természetes egységként értékelhetõ attól függetlenül, hogy egy vagy több mozzanattal valósul meg. Feltétel azonban, hogy az azonos alkalommal tanúsított részcselekmények ugyanabba a törvényi tényállásba illeszkedjenek, azonos legyen a sértettjük és bár önmagukban is megvalósítanák a bûncselekményt, azonban az egymást megszakítás nélkül követõ tevékenység-sorozat összességében is csak egy törvényi tényállást merítsen ki. A természetes egység körébe tartoznak az ún. állapot-bûncselekmények, valamint az olyan bûncselekmények, amelyek esetén a több részcselekmény külön-külön nem, csupán összességében valósítja meg a különös részi törvényi tényállást. A természetes egység körébe tartozó részcselekmények körében nincs akadálya annak, hogy a bíróság a vád tárgyává tett bûncselekmény törvényi tényállásának keretein belül az irányadó tényeket részben a vádtól eltérõen állapítsa meg, és a bûncselekményt ne a vád alapján, hanem ennek megfelelõen minõsítse. Amennyiben a bíróság a vád tárgyává tett, természetes egységként értékelendõ bûncselekményt jogerõsen elbírálta, határozata e cselekmény kapcsán res iudicatat teremt, és a Be. 6. §-a (3) bekezdésének d) pontjára figyelemmel nincs helye újabb vádemelésnek azon részcselekmények miatt, amelyek ugyan a már elbírált bûncselekményi egységbe tartoznak, azonban nem képezték a jogerõs határozat alapjául szolgáló tényállás részét. A Be. 408. § (1) bekezdésének a/2. pontja alapján azonban perújításnak lehet helye.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes